Ана Мария Навалес
И те наричам щастие…

Превод от испански: Рада Панчовска, —

chitanka.info

И те наричам щастие,

подкрепящо със сили безучастното ми същество

и докосващо погледа ми понякога.

И те наричам щастие,

тихичко, ако ли се събудиш този ден,

пленено от девичия ми хълбок.

И те наричам щастие,

лакомо за мен, враг на стиха,

любимо на от мен убягващата яснота.

И те наричам щастие,

кралице на най-крехкото ми стихотворение,

разбито на парчета сред обгръщащото те море.

И те наричам щастие,

като една молитва, защото съществуваш в моя живот,

многостранно изкушение на думата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.